ᱥᱚᱞᱟᱱ

ᱥᱚᱞᱟᱱ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮ ᱢᱤᱫ ᱥᱚᱦᱚᱨ ᱠᱟᱱᱟ ᱟᱨ ᱥᱚᱞᱟᱱ ᱦᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱱᱟᱜᱟᱨᱯᱟᱞᱤᱠᱟ ᱯᱚᱨᱤᱥᱚᱫᱽ ᱠᱟᱱᱟ, ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱥᱤᱢᱞᱟ ᱨᱮᱱᱟᱜ ᱮᱛᱚᱢ ᱨᱮ ᱔᱕.᱕ ᱠᱤᱞᱚᱢᱤᱴᱚᱨ (᱒᱘ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱑,᱕᱕᱐ ᱢᱤᱴᱚᱨ (᱕,᱐᱙᱐ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱴᱷᱟᱶ ᱨᱮᱱᱟᱜ ᱧᱩᱛᱩᱢ ᱫᱚ ᱦᱤᱱᱫᱩ ᱫᱮᱵᱤ ᱥᱩᱞᱤᱱᱤ ᱫᱮᱵᱤ ᱟᱜ ᱧᱩᱛᱩᱢ ᱨᱮ ᱫᱚᱦᱚ ᱟᱠᱟᱱᱟ ᱾ ᱥᱟᱞ ᱠᱮ ᱥᱟᱞ ᱡᱩᱱ ᱪᱟᱸᱫᱚ ᱨᱮ, ᱛᱟᱞᱢᱟ ᱛᱷᱚᱰᱚ ᱴᱟᱺᱰᱤ ᱨᱮ ᱓ ᱱᱟᱦᱟ ᱯᱟᱛᱟ ᱨᱮᱱᱟᱜ ᱱᱟᱯᱟᱭ ᱥᱟᱶᱛᱮ, ᱫᱮᱵᱤ ᱟᱜ ᱵᱚᱸᱜᱟ ᱦᱩᱭᱩᱜᱼᱟ ᱾ ᱥᱚᱞᱟᱱ ᱢᱟᱲᱟᱝ ᱨᱮᱱᱟᱜ ᱯᱚᱱᱚᱛ, ᱵᱟᱜᱟᱛ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾Capital of Bhagat state 

ᱱᱤᱭᱟᱹ "ᱥᱤᱧᱚᱛ ᱨᱮᱱᱟᱜ ᱢᱚᱥᱨᱩᱢ ᱥᱚᱦᱚᱨ" ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱪᱚᱢᱵᱟᱜᱷᱟᱴ ᱨᱮ ᱢᱮᱱᱟᱜ ᱢᱚᱥᱨᱩᱢ ᱟᱱᱩᱥᱚᱱᱫᱷᱟᱱ ᱫᱤᱥᱟᱹ ᱪᱟᱪᱞᱟᱣᱟᱜ (DMR) ᱨᱮᱱᱟᱜ ᱴᱚᱴᱷᱟ ᱨᱮ ᱟᱹᱰᱤ ᱢᱟᱨᱟᱝ ᱢᱚᱥᱨᱩᱢ ᱟᱜ ᱪᱟᱥ ᱤᱫᱤ ᱛᱮ ᱾

ᱴᱚᱴᱷᱟ ᱨᱮ ᱵᱤᱞᱟᱹᱛᱤ ᱪᱟᱥ ᱨᱮᱱᱟᱜ ᱥᱟᱹᱠᱷᱭᱟᱹᱛ ᱨᱮ ᱥᱚᱞᱟᱱ ᱫᱚ "ᱟᱨᱟᱜ ᱥᱚᱱᱟ ᱨᱮᱱᱟᱜ ᱥᱚᱦᱚᱨ" ᱦᱚᱸᱠᱚ ᱢᱮᱛᱟᱜᱼᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱠᱟᱞᱠᱟᱼᱥᱤᱢᱞᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱼ᱒᱒ ᱨᱮ ᱪᱚᱱᱰᱤᱜᱚᱰ (ᱯᱚᱧᱡᱟᱵᱽ ᱟᱨ ᱦᱚᱨᱤᱭᱟᱱᱟ ᱨᱮᱱᱟᱜ ᱡᱩᱢᱤᱫᱽ ᱨᱟᱡᱽᱜᱟᱲ) ᱟᱨ ᱥᱤᱢᱞᱟ (ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ) ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱥᱚᱸᱠᱨᱤᱼᱜᱮᱡᱽ ᱠᱟᱞᱠᱟᱼᱥᱤᱢᱞᱟ ᱨᱮᱞᱣᱮ ᱫᱚ ᱥᱚᱞᱟᱱ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱯᱚᱧᱡᱟᱵᱽᱼᱦᱤᱢᱟᱪᱚᱞ ᱥᱤᱢᱟᱹ ᱨᱮ ᱢᱮᱱᱟᱜ, ᱥᱤᱞᱚᱱ ᱫᱚ ᱦᱮᱢᱟᱞ ᱵᱩᱨᱩ ᱨᱮᱱᱟᱜ ᱥᱤᱵᱟᱞᱤᱠ ᱵᱩᱨᱩ ᱨᱮ ᱵᱟᱥᱟ ᱟᱠᱟᱱᱟ ᱾

ᱥᱚᱞᱟᱱ ᱥᱚᱦᱚᱨ ᱫᱚ ᱵᱷᱤᱲ ᱛᱮ ᱠᱟᱹᱡ ᱦᱚᱸ ᱚᱠᱛᱚ ᱨᱮᱱᱟᱜ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱯᱟᱥᱮᱱᱡᱚᱨ ᱞᱟᱹᱜᱤᱫ ᱛᱮ ᱢᱤᱫᱴᱟᱹᱝ ᱠᱟᱹᱢᱤ ᱞᱟᱹᱠᱛᱤᱭᱟᱱ ᱦᱤᱞ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱢᱤᱫ ᱢᱚᱸᱡᱽ ᱥᱚᱦᱚᱨ, ᱥᱚᱞᱟᱱ ᱨᱮ ᱢᱟᱨᱮ ᱢᱚᱱᱫᱤᱨ ᱢᱮᱱᱟᱜᱼᱟ  ᱟᱨ ᱢᱚᱱᱟᱥᱴᱨᱤ ᱢᱮᱱᱟᱜᱼᱟ ᱾ 

ᱨᱟᱡᱽᱥᱤ ᱵᱩᱨᱩ ᱨᱮᱱᱟᱜ ᱚᱛ ᱪᱮᱛᱟᱱ ᱨᱮ ᱛᱷᱟᱯᱚᱱ ᱮᱫᱼᱟ ᱠᱚ ᱟᱨ ᱯᱩᱡᱟ ᱨᱮᱱᱟᱜ ᱱᱤᱭᱟᱹ ᱛᱟᱞᱢᱟ ᱞᱟᱹᱜᱤᱫ ᱛᱮ ᱱᱟᱯᱟᱭ ᱜᱮᱭᱟ ᱾ ᱥᱚᱦᱚᱨ ᱨᱮ ᱫᱤᱥᱚᱢ ᱨᱮᱱᱟᱜ ᱟᱹᱰᱤ ᱢᱟᱨᱮ ᱵᱨᱩᱣᱟᱨᱤᱡᱽ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ, ᱟᱨ ᱢᱤᱫ ᱵᱩᱨᱩ ᱪᱮᱛᱟᱱ ᱨᱮ ᱢᱮᱱᱟᱜ ᱢᱤᱫᱴᱟᱹᱝ ᱓᱐᱐ ᱥᱮᱨᱢᱟ ᱢᱟᱨᱮ ᱠᱤᱞᱟ ᱦᱚᱸ ᱢᱮᱱᱟᱜᱼᱟ ᱾ ᱥᱩᱞᱤᱱᱤ ᱢᱟᱛᱟ ᱢᱚᱱᱫᱤᱨ ᱟᱨ ᱡᱟᱴᱚᱞᱤ ᱥᱤᱵᱽ ᱢᱚᱱᱫᱤᱨ ᱫᱚ ᱧᱮᱞᱡᱚᱝ ᱞᱟᱹᱜᱤᱫ ᱛᱮ ᱞᱟᱹᱠᱛᱤᱭᱟᱱ ᱞᱩᱵᱷᱟᱣ ᱢᱮᱱᱟᱜᱼᱟ ᱾

ᱚᱛᱱᱚᱜ
ᱥᱚᱞᱟᱱ ᱥᱚᱦᱚᱨ
 ᱨᱮ ᱢᱮᱱᱟᱜᱼᱟ ᱾Falling Rain Genomics, Inc – Solan ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱑᱕᱐᱒ ᱢᱤᱴᱚᱨ (᱕᱒᱔᱙ᱹ᱓᱔ ᱯᱷᱤᱴ) ᱢᱮᱱᱟᱜᱼᱟ ᱾ ᱟᱹᱰᱤ ᱩᱥᱩᱞ ᱴᱩᱰᱟᱹᱜ ᱫᱚ ᱒᱒᱘᱐ ᱢᱤᱴᱚᱨ ᱨᱮ ᱢᱟᱣᱩᱸᱴ ᱠᱚᱨᱳᱞ ᱪᱮᱛᱟᱱ ᱨᱮ ᱢᱮᱱᱟᱜᱼᱟ ᱾ ᱯᱟᱸᱰᱚᱣ ᱨᱮᱱᱟᱜ ᱜᱩᱯᱷᱟ, ᱡᱟᱦᱟᱸ ᱯᱟᱸᱰᱣᱟ ᱫᱚ  ᱟᱡᱟᱜ ᱑᱒ ᱥᱮᱨᱢᱟ ᱨᱮᱱᱟᱜ ᱵᱚᱱᱵᱟᱥ (Exile) ᱚᱠᱛᱚ ᱫᱷᱤᱭᱟᱱ ᱞᱮᱜᱼᱟ ᱛᱟᱦᱮᱸᱫ, ᱵᱩᱨᱩ ᱪᱮᱛᱟᱱ ᱨᱮ ᱢᱮᱱᱟᱜᱼᱟ ᱾ ᱨᱟᱵᱟᱝ ᱚᱠᱛᱚ ᱫᱚ ᱥᱚᱞᱟᱱ ᱨᱮᱫᱚ ᱚᱠᱟ ᱚᱠᱟ ᱡᱷᱚᱜ ᱧᱚᱝ ᱵᱚᱨᱚᱯᱚᱜᱼᱟ ᱾Report page:8 

ᱥᱚᱞᱟᱱ ᱥᱩᱨ ᱨᱮ ᱧᱮᱞᱡᱚᱝ ᱴᱷᱟᱶ ᱵᱮᱥ ᱥᱴᱮᱥᱚᱱ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱪᱮᱞ, ᱫᱚᱜᱽᱥᱟᱭ, ᱥᱚᱵᱚᱛᱷᱩ, ᱠᱟᱱᱰᱟᱜᱷᱟᱴ, ᱠᱚᱥᱳᱞᱤ, ᱥᱟᱞᱚᱜᱽᱨᱟ ᱟᱨ ᱪᱩᱲᱫᱷᱟᱨ ᱥᱤᱠᱷᱟᱹᱨ ᱥᱮᱞᱮᱫ ᱟᱠᱟᱱᱟ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱚᱞᱟᱱ ᱥᱚᱦᱚᱨ ᱨᱤᱱ ᱦᱚᱲ ᱮᱞ 
ᱫᱚ ᱓᱙,᱒᱕᱖ ᱦᱚᱲ ᱢᱮᱱᱟᱜ ᱠᱚᱣᱟ ᱱᱤᱭᱟᱹ ᱥᱤᱢᱞᱟ ᱛᱟᱭᱚᱢ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱵᱮᱱᱟᱣ ᱟᱠᱟᱱᱟ ᱾ ᱥᱚᱞᱟᱱ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱘᱕.᱐᱒% ᱛᱟᱦᱮᱸ ᱠᱟᱱᱟ ᱾

ᱥᱚᱞᱟᱱ ᱫᱚ ᱱᱚᱜᱚᱨ ᱯᱚᱨᱤᱥᱚᱫᱽ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱑᱗ ᱣᱟᱨᱰ ᱨᱮ ᱦᱟᱹᱴᱤᱧ ᱟᱠᱟᱱᱟ ᱚᱠᱚᱭ ᱞᱟᱹᱜᱤᱫ ᱕ ᱥᱮᱨᱢᱟ ᱨᱮ ᱵᱟᱪᱷᱚᱱ ᱦᱩᱭᱩᱜᱼᱟ ᱾ ᱥᱚᱞᱟᱱ ᱱᱚᱜᱚᱨ ᱯᱚᱨᱤᱥᱚᱫᱽ ᱨᱤᱱ ᱦᱚᱲ ᱮᱞ ᱫᱚ ᱓᱙,᱒᱕᱖ ᱦᱚᱲ ᱢᱮᱱᱟᱜ ᱠᱚᱣᱟ, ᱒᱑,᱑᱘᱒ ᱠᱚᱲᱟ ᱢᱮᱱᱟᱜ ᱠᱚᱣᱟ, ᱑᱘,᱐᱗᱔ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ, ᱡᱮᱞᱮᱠᱟ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱒᱐᱑᱑ ᱥᱟᱞ ᱨᱮᱱᱟᱜ ᱠᱷᱚᱵᱚᱨ ᱞᱮᱠᱟᱛᱮ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

Official Site

 http://www.divyahimachal.com


ᱛᱷᱚᱠ:ᱥᱚᱞᱟᱱ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ